label_title: Guerres romano-búlgares
label_desc: Les guerres romano-búlgares o guerres búlgaro-bizantines van ser una sèrie de conflictes armats entre romans d'Orient i búlgars. Els enfrontaments van començar quan un grup de protobúlgars procedent d'Àsia Menor es va assentar a la península balcànica al i va començar a expandir-se cap al sud-est després del 680, liderats pel kan Asparukh. Al llarg del segle següent, búlgars i romans van continuar lluitant fins que els búlgars, dirigits per Crum, van aconseguir derrotar els romans. Després de la mort de Crum el 814, el seu fill Omurtag, va signar una pau amb Constantinoble que va durar trenta anys. En 893, durant una altra fase de guerra intensa, Simeó I, emperador búlgar, va derrotar de nou els romans en el seu intent de formar un gran imperi a Europa Oriental, encara que va fracassar en última instància.